Sopkombuis dankie sê funksie | George Municipality
Home>News>Sopkombuis dankie sê funksie
Sopkombuis dankie sê funksie
‘n Lekker dankiesê-funksie met soetgoedjies en‘n lekker warm ete is verlede week vir die sopkombuis-tannies en ooms gehou wat ‘n onbaatsugtige diens aan die George-gemeenskap lewer.
George Munisipaliteit se Gemeenskapsontwikkelings afdeling het die funksie Vrydag, 19 Mei in die George Banketsaal gehou om die gemeenskapswerkers te bederf.
Rdh. Mercia Draghoender, Portefeuljeraadslid van Gemeenskapsontwikkeling, het sertifikate van waardering en vrugteruikers aan die gemeenskapswerkers uitgedeel. Sy het gesê is ‘n blykie van waardering vanaf die George Munisipaliteit se kant af vir alles wat die gemeenskapswerkers vir die mense beteken. Sy het gesê baie keer is daardie sop die enigste kos wat die mense kry vir die dag. Die gemeenskapswerkers wat sop maak, kry slegs droë sopbestandele en R150 kraggeld per maand. Enigiets ekstra wat hulle wil gebruik om die sop lekkerder te maak, moet uit hul eie sakke kom.
Sy het gesê as jy nie ‘n passie het vir mense nie, sal jy dit nie in die bedryf maak nie. Sy het gesê dieselfde geld vir diegene wat in die Gemeenskapsontwikkelingafdeling werk.
Mev. Sophie Fanelo, Bestuurder: Gemeenskapsontwikkelingsdienste, het haar eie lewensverhaal met die mense gedeel en gesê haar ma is op ‘n vroeë ouderdom oorlede. Sy en haar suster het vir ‘n tyd lank langs die Knysna lagoon gewoon en ‘n soptannie, by wie hulle altyd sop gaan haal het, het hulle daar kom haal en grootgemaak. “Julle moet nooit jul waarde onderskat nie. As gevolg van mense soos julle, is ek vandag wat ek is,” het sy bygevoeg.
Sy sê behalwe die lekker sop van die soptannie sal haar warm drukkie wat sy elke kind gegee het, haar ook altyd bybly.
Almal wat sopkombuise behartig doen dit heeltemal op vrywillige basis.
Mense wat belangstel om‘n sopkombuis te begin, kan Me. Yuleen Campher skakel by 044 802 2000.
Nomabaso Tyaliti, beter bekend as Ant Poppie, het al 10 jaar lank ‘n sopkombuis in Thembalethu. By haar staan Rdh. Mercia Draghoender.
Last published 25 May 2017
January (22) February (36) March (19) April (34) May (30) June (21)